

מנתקי מעגל חשמלי – Circuit Breaker
כידוע לפני כל המראה מבוצע בד"ח "לפני המראה" ובו רשום "וודא שכל מנתקי המעגל בפנים„ ואנו בצורה לאקונית מעבירים אצבע לאורך שורת ה C/Bs ומוודאים שהם מוכנסים , אז מהו אותו מנתק מעגל חשמלי ?

ראשית שרטוט 




מקור המתח של המטוס (מצבר או/ו גנרטור) מספק זרם על פסי המתח של המטוס , לפני כניסת הזרם לצרכן (מדפים / אוויוניקה / מכשירים / תאורות) הוא עובר דרך מנתק מעגל ומשם לצרכן שמהאורק (הארקה) לאדמת המטוס כאשר בדרך כלל מחובר לכל צרכן מנתק מעגל אך יש מקרים בהם מחוברים קבוצת צרכנים למנתק מעגל אחד.

אותו מנתק מעגל יקפוץ כאשר הוא "ירגיש" בעיות בקו המתח.

מה הוא קופץ?

יותר נכון למה הוא קופץ . מנתק מעגל יקפוץ כאשר יחוש בצריכת זרם שגדולה ב 125% מהערך המקסימאלי של זרימת זרם מותרת  הדבר יתרחש כאשר נוצר קצר.

קצר יכול להיווצר כאשר החיווט של הצרכן נוגע באדמת המטוס וכך כל זרימת המתח תעבור דרך אותו מנתק מעגל.

או שהצרכן מתחמם יתר על המידה כתוצאה מצריכת זרם גבוהה אך במגבלות  יתר חום זה עלול לגרום לשרפת המכשיר (בחום רב רכיבי המכשיר משנים את התנהגותם) שריפה זו עלולה להמס את בידוד החיווט ונוצר קצר.

סיבה נוספת שיכולה לגרום לקפיצת מנתק מעגל היא עלייה פתאומית ורגעית בזרם (קורה בחיבור אלטרנטור לפס המתח של המטוס לאחר התנעה) ואז "יחשוב" מנתק המעגל שנוצר קצר אך במציאות לא קרה דבר.

קפץ מנתק מעגל באוויר מה עושים?

ראשית מבררים לאיזה מערכת קשור אותו מנתק מעגל ע"י קריאת התווית שממוקמת בסמוך לו.

לאחר מכן בודקים האם יש סימני עשן מכיוון אותו צרכן,אם כן מבצעים בד"ח אש חשמלית בזמן טיסה והפרט הכי חשוב לא להכניס את אותו מנתק מעגל

אם אין סמני עשן מותר להכניס את אותו מנתק מעגל אך ברגע שאותו מנתק מעגל קופץ עוד פעם יש להשאיר אותו בחוץ ולכבות את אותה מערכת ולנחות בהקדם האפשרי ולפתוח תקלה בספר המטוס.

זכרו:

מטוס MD-11 של חברת SWISSAIR התרסק בים באזור קנדה לאחר שמערכת בידור בטיסה עלתה באש ולא הייתה מוגנת , החיווט בקוקפיט עלה באש והטמפ הייתה כנראה מעל 300 מעלות (מהמטוס לא יצא אף אחד בחיים כאשר הוא נכנס למים בצלילה בעוצמה רבה).

